Toshkentda yana bir golf-klub paydo bo‘ladi

Turizmni rivojlantirish qo‘mitasi raisining birinchi o‘rinbosari Ulug‘bek Qosimxo‘jayev Janubiy Koreyaning Land Master kompaniyasi prezidenti Be Sang Ron bilan uchrashdi. Bu haqda qo‘mita matbuot xizmati ma’lum qildi.

Bo Sang Ron Toshkent shahrida zamonaviy mehmon uylari va golf-klub qurish rejalari bilan o‘rtoqlashdi. Hozirda golf-klub loyihasi ishlab chiqish jarayonida ekanligini bildirdi.
Ulug‘bek Qosimxo‘jayev vakolatlari doirasida mazkur loyihalarni amalga oshirishda ko‘maklashishga tayyorligini ta’kidladi.
Uchrashuv yakunlari bo‘yicha tomonlar turizm sohasida o‘zaro hamkorlikni yo‘lga qo‘yish yuzasidan kelishib oldi.